Sabina Urraca

**Sabina Urraca** (Donostia, )  da. Madrilgo Unibertsitate Komplutentsean kazetaritza ikasi ondoren, kazetaritza gonzoari ekin zion. 2017an *Las niñas prodigio* eleberria argitaratu zuen.

## Bizitza 
Donostian jaio zen, baina Tenerifen hazi zen. Ikus-entzunezko Komunikazioa ikasi zuen Madrilgo Unibertsitate Konplutentsean eta Gidoia ECAMen (Madrilgo Zinema eta audiobisualen Eskola). 2020an Iowako Unibertsitateko MFA in *Spanish Creative Writing* beka jaso zuen.

### Lan ibilbidea 
Kazetaritzan hasi zuen lan ibilbidea. Horretarako, modu pertsonalean murgiltzen zen eta batez ere, esperientziei buruz idazten zuen. Praktika mota horren adibide batzuk dira bere artikulu hauexek: «*Así es un parto en casa* (euskaraz: Horrelakoxea da erditze bat etxean)», «*Quedé a tomar un café con mi mayor hater* (Kafe bat hartzera geratu nintzen nire *hater* handienarekin)» edo «*Qué ocurre si pasas una semana tomando Satislent* (Zer gertatzen da astebete Satislent hartzen pasatzen baduzu?)». Hainbat argitalpenetan egin ditu kolaborazioak, hala nola, *Vice*, *Tentaciones, Tribus Ocultas, El Comidista, Eldiario.es, El Estado Mental, Bostezo* edo *Ajoblanco*. 2020. urtetik aurrera bere kolaborazioak saiakeran eta zutabean oinarritzen dira. Besteak beste, *El País*, *El cultural, Salvaje* aldizkarianrekin eta *Merkurio* aldizkari literarioarekin aritu da elkarlanean.

Kultura munduko hainbat pertsona elkarrizketatu ditu, besteak beste, La Veneno (elkarrizketatu zuen azken kazetarietako bat izan zen), Cicciolina, Julie Doucet, Elvira Lindo, Eduard Limónov, Joaquin Phoenix, Emil Ferris eta Pedro Almodóvar.

### Idazle 
2017an argitaratu zen bere lehen eleberria, *Las niña prodigio* izenekoa,  urtebete La Alpujarran egin zuen erretiroan idatzia eta Fulgencio Pimentel argitaletxeak argitaratua. Bere narratiban fikzioa eta errealitatea nahasten ditu, pertsonaletik ere edaten du, eta autofikziozko narratibaren adibidea da. Lehenengo lan horrek harrera ona izan zuen kritikaren eta publikoaren aldetik, eta autore errebelazioaren Javier Morote Saria irabazi zuen.

Bere bigarren liburua, *Soñó con la chica que robaba un caballo*, 2021ean Lengua de Trapo argitaletxean argitaratua, Episodio Nazionalak bildumaren parte da.

2023an, *Chachachá (dueto)* liburu hibridoa argitaratu zen Ediciones Comisuran, Bego Antón argazkilariarekin batera.

Bere laugarren liburua, *El celo*, 2024an argitaratu zuen Alfaguara argitaletxean. Nadal Suau literatur kritikariak Babelian esandakoaren arabera "*Zeloa ideia narratibo jator bezain miresgarri baten sagaratzea da (...) Bere idazkerari aurre egingo ahal dioten emakumeen desirari beldurra diotenek!* ".

2025ean *Escribir antes* argitaratu zuen Comisura argitaletxean.

### Editore 
2019an Andrea Abreu Lopez kanariar idazlearen *Panza de burro* liburuarekin egin zuen editore-debuta, Barrett argitaletxean, eta 30.000 ale gainditu zituen.

2023an eta 2024an *Caballo de Troya* (Penguin Random House España) zigiluaren editore egoiliarra izan da. Hor Luis Zapatayren *El vampiro de la Colonia Roma* eta Aida González Rossiren *Leche condensada* liburuak argitaratu zituen.

2025ean Laura C. Velaren *Seismil* nobela editatu zuen, Niños Gratis argitaletxeak argitaratua.

### Antologiak 
2018an *La errabunda, primer tratado ibérico de deambulología heterodoxa* antologian parte hartu zuen (Lindo y Espinosa argitaletxea).

2019an Lumenek argitaratutako *Tranquilas: Historias para ir solas por la noche* antologian parte hartu zuen, Carmen G. de la Cuevak eta María Folguerak koordinatua. Audioliburuaren bertsioan ere parte hartu zuen.

### Miszelanea 
* Bere ahotsa jarri zuen *La ciudad de las mujeres* audiogidaren ibilbideetan, Madrilen bizi izan ziren *emakumeen* historia aldarrikatzen zuen lehen app-a.
* 2017ko Madrilgo Mataderoko udan egin zuen Plazako jaien irekiera pregoia.
* Halaber, Bego Solís argazkilariak 2017an Matadero Madrid-en egin zuen «Mayflower» erakusketan ateratako argazkiekin batera idatzitako testuak ere idatzi ditu.
* *Academia Aquelarre* irratsaioaren parte izan da.
* TEDx 2017 hitzaldietan ere parte hartu du hizlari gisa, «*Escapar de la niña prodigio* (euskaraz: Haur miraritik ihes egin)» izeneko hitzaldiarekin.
* 2016ko urrian *El Estado Mental* aldizkarian artikulu bat kaleratu zuen, non Blablacarren Álvaro de Marichalarrekin partekatu zuen bidaia bat kontatu zuen, gizarte-kritika gisa. Honek *La Vanguardia* egunkarian argitaratu zuen eskutitz batean erantzun zion. Hilabete batzuk geroago, adiskidetze batera deitu zion, eta 30.000 euro eskatu zizkion, kalte moral eta ekonomikoengatik.
* 2013an kaleratu zuen bere fanzinea *Tus faltas de ortografía hacen llorar al niño Dios* (euskaraz: Zure ortografia-akatsek negar eragiten diote Jainko haurrari), Gráficas Toretek kaleratua, ilustrazio pornografikoak edo «porno-ortografia» dituen ortografia-eskuliburu laburra.

## Lanak 
### Eleberriak 
* *Las chicas prodigio*, Fulgencio Pimentel, 2017. ISBN 978-8417617592
* *Soñó con la chica que robaba un caballo*, Lengua de Trapo, 2021. ISBN 978-8483812631
* *Chachachá (dueto)*, Comisura argitaletxea, 2023. ISBN 978-84-09-48321-1
* *El celo*. Madril, Alfaguara, 2024. ISBN 8420476889
* *Escribir antes*. Comisura Edizioak, 2025. ISBN 978-84-09-68986 6

## Sariak eta aintzatespenak 
* 2018ko Javier Morote saria | Los Libreros Remanddan 2018, egile gazte onenaren kategorian, Espainiako liburu-saltzaile independenteek (CEGAL) emana

## Erreferentziak 
## Kanpo estekak